Налепкі “днр” на аўтамабілях, зарэгістраваных у Беларусі, незаконныя.За налепкі “днр” на транспартных сродках, зарэгістраваных у Рэспубліцы Беларусь, прадугледжаны штраф 1 базавая адзінка. Такі адказ прыйшоў гарадзенскаму актывісту Ігару Банцару, які падаваў запыт у Дзяржаўтаінспекцыю Гарадзенскай вобласці аб законнасці такіх налепак, перадае “Радыё Рацыя”.Грамадскі актывіст некалькі тыдняў таму ўбачыў джып з налепкай “днр” і напісаў заяву ў ДАІ.— Я вельмі задаволены адказам, які прыйшоў на мой зварот, што я пісаў на імя начальніка абласной ДАІ. Гэта нам дадало ўпэўненасці і сіл у тым, што трэба далей змагацца з сэпаратызмам, які выяўляецца таксама і такімі метадамі, як налепкі незразумелых структур на беларускіх самаходах, — мяркуе актывіст.Са слоў Ігара Банцара, ён мерыцца далей падаваць на ўладальніка гэтага аўто заяву ва ўправу КДБ Гарадзенскай вобласці, каб памагатага “маскалёўскага свету” законным шляхам прыцягнулі да адказнасці за выяўленне сэпаратызму.